Beefeaters
Beefeaters, dansk rockgruppe dannet 1964. Gruppen blev med sin psykedeliske blues en af Danmarks førende i perioden. Den havde en kraftig udskiftning af medlemmer og blev opløst i 1971. Blandt medlemmerne var Søren Seirup (bas), Peter Thorup (guitar, sang) og Morten Kjerumgaard (orgel). Beefeaters var et dynamisk liveband og improvisationer var en integreret del af koncerterne. På plade er gruppen især kendt for deres backing på albummet Nøgne øjne med Povl Dissing.

Officiel website
